Poštovani roditelji,

Produženi boravak je organizirani oblik odgojno-obrazovnog rada, namijenjen učenicima razredne nastave od I. do III. razreda, koji se provodi izvan redovite nastave i ima svoje pedagoške, odgojne, zdravstvene i socijalne vrijednosti.

Odgojno-obrazovna skupina produženog boravka ustrojava se, u pravilu, od učenika istog razreda, a iznimno za učenike više razreda.

U nastavku vam donosimo osnovne informacije o programu produženog boravka i prehrani učenika. Dokumente s dokazima o ispunjavanju navedenih uvjeta za ostvarivanje olakšica dostavite školi **do 5. 6. 2018.** (u tajništvo ili računovodstvo) zajedno s ispunjenom izjavom na kojeg roditelja će glasiti uplatnice za boravak odnosno prehranu te čitko ispunjen i potpisan ugovor (za boravak i prehranu).

**Upute i obavijesti roditeljima o programu produženog boravka**

Za 2018. godinu mjesečni iznos sudjelovanja roditelja učenika u cijeni programa produženog boravka za učenike I., II. i III. razreda iznosi 200,00 kuna.

Iznos sudjelovanja roditelja u cijeni programa plaća se za 10 mjeseci (rujan - lipanj) i može se umanjiti samo ako roditelji ostvaruju olakšice u plaćanju.

**Olakšice u plaćanju imaju roditelji učenika s prebivalištem na području Grada Zagreba za:**

 - dijete osobe s invaliditetom (100% i 90%)

 - oslobađa se obveze sudjelovanja u cijeni programa,

- dijete osobe s invaliditetom (od 80% do 60%)

 - plaća 50% od iznosa sudjelovanja u cijeni programa,

- dijete osobe s invaliditetom (50% i manje)

 - plaća 75% od iznosa sudjelovanja u cijeni programa,

- treće i svako daljnje dijete iste obitelji u programu produženog boravka

 - oslobađa se obveze sudjelovanja u cijeni programa,

- drugo dijete iste obitelji u programu produženog boravka

 - plaća 75% od iznosa sudjelovanja u cijeni programa,

- dijete samohranog roditelja

 - plaća 75 % od iznosa sudjelovanja u cijeni programa,

- dijete čija se obitelj koristi pravom na zajamčenu minimalnu naknadu u sustavu

 socijalne skrbi

 - oslobađa se obveze sudjelovanja u cijeni programa.

Osnovne škole će utvrditi pravo na olakšice u plaćanju na temelju sljedećih dokaza:

**Dokazi o samohranosti roditelja:**

rodni list djeteta, smrtni list za preminulog roditelja/staratelja ili potvrda o nestanku drugog roditelja/staratelja ili rješenje Centra za socijalnu skrb o privremenom uzdržavanju djeteta;

**Dokaz o statusu osobe s invaliditetom i postotku invalidnosti:**

rješenje o statusu invalida Domovinskog rata s podatkom o postotku invalidnosti, odnosno rješenje o statusu osobe s invaliditetom i postotku invalidnosti;

**Dokazi o pravu na zajamčenu minimalnu naknadu:**

rješenje centra za socijalnu skrb o pravu na zajamčenu minimalnu naknadu.

Ako roditelj, odnosno staratelj učenika ostvaruje olakšicu po više osnova, primjenjuje se jedna olakšica koja je za roditelja najpovoljnija.

Iznos sudjelovanja roditelja/staratelja učenika u cijeni programa produženog boravka utvrđuju osnovne škole na temelju dostavljene dokumentacije, a prije potpisivanja ugovora što ga osnovna škola sklapa s roditeljem/starateljem učenika za svaku školsku godinu.

**Upute i obavijesti roditeljima o prehrani učenika**

Cijena mliječnog obroka iznosi 3,50 kune, ručka 9,00 kuna, a užine 2,50 kuna. Učenici ostvaruju pravo na sufinanciranje cijene obroka (mliječni obrok i/ili ručak).

Za učenike u produženom boravku škola organizira konzumaciju triju obroka (mliječni obrok, ručak i užinu).

**Pravo na besplatni obrok** imaju učenici:

- čija je obitelj korisnik zajamčene minimalne naknade

- čija je obitelj korisnik pomoći za uzdržavanje;

- čiji su roditelji (odnosi se na oba roditelja, odnosno samohranog roditelja) nezaposleni i

 redovno su prijavljeni Zavodu za zapošljavanje ili zadnja dva mjeseca nisu primili plaću;

- djeca invalida Domovinskog rata

- djeca osoba s invaliditetom (100% i 90%)

**Sufinanciranje cijene prehrane** provodi se na temelju rješenja, uvjerenja ili potvrde Hrvatskog zavoda za mirovinsko osiguranje o pravu na dječji doplatak.

**Učenici se uključuju u besplatnu ili sufinanciranu prehranu *od datuma kada je osnovna škola zaprimila dokumentaciju*, a ne od datuma koje nosi rješenje, uvjerenje ili potvrda o pravu na dječji doplatak, odnosno rješenje ili uvjerenje o pravu korištenja socijalne pomoći i ostala uvjerenja.**

Roditelj učenika plaća cijenu prehrane mjesečno temeljem uplatnica koje izdaje škola.